སྨན་ཁང་འདིས་ཐོག་མཐའ་བར་གསུམ་དུ་སྨན་བཅོས་ཆུ་ཚད་འབུར་དུ་ཐོན་པ་དང་།བོད་ལུགས་ཁྱད་ཆོས་འབུར་དུ་ཐོན་པ།ཞབས་ཞུའི་རྣམ་འགྱུར་འབུར་དུ་ཐོན་པ་བཅས་ཀྱི་བྱ་བའི་ཐབས་ཕྱོགས་ལ་གཞིགས་ནས།བོད་ལུགས་གསོ་རིག་ཤེས་བྱ་རྒྱུན་འཛིན་དང་དར་སྤེལ་གཏོང་བའི་སྐོར་ལ་བོད་ལུགས་སྨན་བཅོས་ཀྱི་ལག་རྩལ་མི་སྣ་སྐྱེད་བསྲིང་བྱ་རྒྱུ་གཙོ་བོར་བཟུང་ཡོད་པ་དང་།ལོ་རེ་བཞིན་སྨན་བཅོས་སྤུས་ཚད་ཇེ་མཐོ་རུ་བཏང་སྟེ།ཐབས་བརྒྱ་ཇུས་སྟོང་གིས་སྨན་བཅོས་ཆུ་ཚད་མཐོ་རུ་གཏོང་བ་དང་ནད་པ་ལ་སྟབས་བདེ་སྐྲུན་པ།ཕྱོགས་ཡོངས་ཀྱི་ཞབས་ཞུ་ཆུ་ཚད་ཇེ་མཐོར་གཏོང་བ་བཅས་ཀྱི་ཐད་ལ་འབད་པ་ལྷོད་མེད་ངང་རྒྱ་ཆེའི་ནད་པ་རྣམས་ཀྱི་འཚོ་བར་བདེ་ཐང་དང་སྟབས་བདེ་གང་ལེགས་བསྐྲུན་དང་སྐུན་བཞིན་ཡོད་པས།སྙན་པའི་བ་དན་ཕྱོགས་བཞིར་ཁྱབ་ཡོད་ལ།བོད་ལུགས་སྨན་ཁང་གི་རྣམ་པ་ཡག་པོ་མཚོན་པར་བྱས་ཡོད།